CELEX: 62013CB0070
Language: sk
Date: 2013-12-12 00:00:00
Title: Vec C-70/13 P: Uznesenie Súdneho dvora (ôsma komora) z  12. decembra 2013 – Getty Images (US), Inc./Úrad pre harmonizáciu vnútorného trhu (ochranné známky a vzory) (Odvolanie — Ochranná známka Spoločenstva — Nariadenie (ES) č. 207/2009 — Článok 7 ods. 1 písm. b) a c) — Absolútne dôvody zamietnutia — Nedostatok rozlišovacej spôsobilosti — Opisný charakter — Slovná ochranná známka PHOTOS.COM — Čiastočné zamietnutie zápisu — Rovnosť zaobchádzania — Povinnosť ÚHVT zohľadniť svoju predchádzajúcu rozhodovaciu prax — Odvolanie, ktoré je čiastočne zjavne neprípustné a čiastočne zjavne nedôvodné)

7.4.2014   
            
            
               SK
            
            
               Úradný vestník Európskej únie
            
            
               C 102/9
            
         Uznesenie Súdneho dvora (ôsma komora) z 12. decembra 2013 – Getty Images (US), Inc./Úrad pre harmonizáciu vnútorného trhu (ochranné známky a vzory)
   (Vec C-70/13 P) (1)
   
   ((Odvolanie - Ochranná známka Spoločenstva - Nariadenie (ES) č. 207/2009 - Článok 7 ods. 1 písm. b) a c) - Absolútne dôvody zamietnutia - Nedostatok rozlišovacej spôsobilosti - Opisný charakter - Slovná ochranná známka PHOTOS.COM - Čiastočné zamietnutie zápisu - Rovnosť zaobchádzania - Povinnosť ÚHVT zohľadniť svoju predchádzajúcu rozhodovaciu prax - Odvolanie, ktoré je čiastočne zjavne neprípustné a čiastočne zjavne nedôvodné))
   2014/C 102/11
   Jazyk konania: angličtina
   
      Účastníci konania
   
   
      Odvolateľka: Getty Images (US), Inc. (v zastúpení: P. Olson, advokat)
   
      Ďalší účastník konania: Úrad pre harmonizáciu vnútorného trhu (ochranné známky a vzory) (v zastúpení: V. Melgar, splnomocnený zástupca)
   
      Predmet veci
   
   Odvolanie podané proti rozsudku Všeobecného súdu (piata komora) z 21. novembra 2012, Getty Images/ÚHVT (T-338/11), ktorým Všeobecný súd zamietol návrh na zrušenie rozhodnutia R 1831/2010-2 druhého odvolacieho senátu Úradu pre harmonizáciu vnútorného trhu (ÚHVT) zo 6. apríla 2011 zamietajúceho odvolanie podané proti rozhodnutiu prieskumového pracovníka, ktoré čiastočne zamietlo zápis slovnej ochrannej známky „PHOTOS.COM“ pre tovary a služby zaradené do tried 9, 42 a 45 – Článok 7 ods. 1 písm. b) a c) a článok 7 ods. 3 nariadenia (ES) č. 207/2009 – Neexistencia rozlišovacej spôsobilosti
   
      Výrok
   
   
               1.
            
            
               Odvolanie sa zamieta.
            
         
               2.
            
            
               Getty Images (US) Inc. sa zaväzuje na náhradu trov konania.
            
         
      (1)  Ú. v. EÚ C 101, 6.4.2013.